እንቅስቃሴ አልባዋ ምጽዋ በእርግጥ ድንበሩ ላይ እንደቀድሞው ወታደራዊ ጥበቃ አይደረግም። ተሽከርካሪ ከአንዱ አገር ወደ ሌላው እንዲገባ ባይፈቀድም፤ ነጋዴዎች በእግር ድንበር እያቋረጡ መገበያየት ቀጥለዋል። አንዲት ኤርትራዊት ትልቅ የእንጨት ጠረጴዛ በጀርባዋ ተሸክማ ለሦስት ሰዓት በእገር ተጉዛ ቤቷ መድረሷን የቢቢሲ ዘጋቢ አስተውሏል። ድንበሩ ከመከፈቱ በፊት ኤርትራ ውስጥ ገበያ ለመሄድ አምስት ሰዓት መጓዝ እንደነበረባትም ተናግራለች። ለህክምና ዛላምበሳ የሚሄዱት ኤርትራውያን በዛላምበሳ ጤና ተቋም ህክምና ለማግኘት ኤርትራውያን ይመጣሉ። ድንበሩ ከተዘጋ በኋላ የታካሚዎች ቁጥር ቢቀንስም አሁንም በእግር ወደ ኢትዮጵያ የሚያቀኑ አሉ። ዶ/ር ሳምራዊት በርሄ እንደሚሉት፤ ኢትዮጵያውያንም ኤርትራውያንም እኩል የህክምና አገልግሎት ያገኛሉ። ከታካሚዎቹ ግማሹ ወደ ዛላምበሳ የሚመጡት፤ ኤርትራ ከሚገኘው ሀኪም ቤት የኢትዮጵያው ስለሚቀርባቸው ነው። የተቀሩት ደግሞ የተሻለ ህክምና እናገኛለን ይላሉ። የፎቶው ባለመብት, NICK BENNETT የምስሉ መግለጫ, ታካሚዎች በዛላምበሳ ሆስፒታል በርካታ ሴቶች የእርግዝና መቆጣጠሪያ ለማግኘት ወደ ክሊኒካቸው እንደሚሄዱም ዶ/ር ሳምራዊት ይናገራሉ። ኤርትራ ውስጥ መሰል የሥነ ተዋልዶ ጤና አገልግሎት ለማግኘት የባሎች ፍቃድ እንደሚያስፈልግ እና የእርግዝና መቆጣሪያ ባልና ሚስት በጋራ መግዛት እንዳለባቸው መስማታቸውን ዶክተሯ ይናገራሉ። "ብዙ ሴቶች በነዚህ ክልከላዎች ምክንያት እዚህ መምጣት እንደሚመርጡ ይነግሩናል" ሲሉም ያክላሉ። "ወንድማማቾች ነን አንነጣጠልም" ዛላምበሳ ወስጥ ግንባታ ላይ ያሉ ቤቶች ይስተዋላሉ። ድንበሩ ሲከፈት ብዙ ነጋዴዎች ወደ አገሪቱ መጥተው ሥራ ጀምረዋል። ከነዚህ አንዱ አቶ ፍስሀዬ ኃይሉ ናቸው። ለ13 ዓመት የፖለቲካ እስረኛ የነበሩት አቶ ፍስሀዬ አገራቸውን ጥለው ኢትዮጵያ እየኖሩ ነው። "ነገሮች እየተስተካከሉ ሲመጡ መሬት ገዛሁ" የሚሉት አቶ ፍስሀዬ ዛላምበሳ ውስጥ ባለ ሦስት ህንጻ ሆቴል እየሠሩ ነው። የፎቶው ባለመብት, NICK BENNETT የምስሉ መግለጫ, አቶ ፍስሃዬ ባለ ሦስት ህንጻ ሆቴል እየሠሩ ነው ሆቴሉ ሲጠናቀቅ 'ሁለቱ ወንድማማቾች' ብለው የሚሰይሙበትን ምክንያት ሲገልጹም "ወንድማማቾች ነን፤ አንነጣጠልም" ይላሉ። የሁለቱ አገራት አብሮነት የዘወትር ምኞታቸው መሆኑንም ያክላሉ። የዘፈር ልጅ ክርስትና የዘፈር ልጅ ክርስትና ላይ ኢትዮጵያውያን እና ኤርትራውያን ዘመዶቿም ተገኝተዋል። ባለቤቷ ዘርዓይ ከምጽዋ የመጣች የአጎቱን ልጅ ለዘመድ አዝማድ እያስተዋወቀ ነበር። ሠርጉ ላይና የልጁን ክርስትና በመታደሟም ደስተኛ ነው። "ከሠርጉ ጀምራ አብራኝ መሆኗ ፍቅራችንን፣ አንድነታችንን እና ባህላችንን ያሳያል" ይላል። እሷም ተመሳሳይ አስተያየት ነው ያላት። ቀድሞ የትኛው ዘመድ ሕይወቱ እንዳለፈ ለማወቅ እንኳን እንደማይችሉና ድንበሩ ሲከፈት ግን ነገሮች መለወጣቸውን ትናገራለች። "ድንበሩ ሳይከፈትና አሁን ያለው ልዩነት የሰማይና የመሬት ያህል ነው" ትላለች። ዘፈር እንደምትለው፤ ድንበሩ በድጋሚ በመዘጋቱ የልጇ ክርስትና ላይ የተገኙ ኤርትራውያን ቁጥር ከሠርጓ አንጻር ትንሽ ነው። "ድንበሩ እንደተዘጋ ከቀረ ወደፊት መቀጠል አንችልም፤ አሳሳቢ ነው" ትላለች። የፎቶው ባለመብት, NICK BENNETT የምስሉ መግለጫ, የዘፈር ልጅ ክርስትና እንዳያመልጥዎ ሶማሊያ ከኬንያ ጋር ያላትን ዲፕሎማሲያዊ ግንኙነት አቋረጠች15 ታህሳስ 2020 ኢትዮጵያና ቤላሩስ የጋዜጠኞች እስር በከፍተኛ ሁኔታ የጨመረባቸው አገራት ናቸው-ሲፒጄ15 ታህሳስ 2020 "ጉግልና ሌሎች ግዙፍ የቴክኖሎጂ ኩባንያዎች እንደ ተቋም ዘረኞች ናቸው" ትምኒት ገብሩ15 ታህሳስ 2020 ከየፈርጁ ክትባት በማዘጋጀት ፈር ቀዳጅ እንደሆነ የሚነገርለት ዓለም የዘነጋችው ግለሰብ15 ታህሳስ 2020 ቢቢሲ አማርኛ ዜና31 ጥር 2020 ስንት የኮሮናቫይረስ ክትባቶች አሉ?
